
Cu trauma serio na cabes: 

Turista den estado critico despues di a bolter 
cu UTV riba parking lot na South Beach 

E ta clinicamente morto 




DIALUNA madruga Polis y ambulance a bay e parking-lot di 
South Beach pa un UTV cu a accidenta. E lo zona un poco straño 
con algo asina lo por pasa ey riba. 

Esnan cu a mira kico pasa y e seriedad mesora a bati alarma. 



We don’t just say it ... 


IiXVKST 

SKCUllK 

We Guarantee it Uf 



INTERNATIONAL 

Advandng Security Worfdwide 


your security jTrotectwn 
jxzrtner stnce 1996 

Tek 582-7252 

Everyone deserves a safe place to work, 
live and play. 


Loke aparentemente a sosode ta cu dos turista riba un UTV, y 
probablemente nan tabata bou influencia haciendo mal wega cu e 
vehiculo. 

Dado momento algo a bay completamente robez, ora cu den un 
bocht riba e parking-lot e vehiculo a bolter. 

E chauffeur a wordo saca ora e UTV a bolter y lo a sufri multiple 
trauma. E trauma mas fuerte segun por a compronde n’e sitio ta- 
bata na su craneo. Dor cu su situacion tabata asina grave a trans- 
porte cu urgencia pa Hospital.. 

Na Spoed Eisende Hulp, dokternan a atende cune y a mira cu su 
situacion ta critico y preocupante. A bay over na notifica autoridad 
y Slachtofferhulp. 

E turista su situacion ta critico y ta wordo papia cu e trauma na 
su craneo lo a causa cu dokternan no por haci mucho mas pe debi 
cu e ta clinica morto. 

Crecemento economico modera, 
mientras inflacion a subi na 2018 


AYERA Banco Central di Aruba (BCA) a 
publica “State of the Economy” pa 2018. E 
publicacion aki ta duna un sinopsis di e desa- 
royonan economico local y internacional di e 
periodo aki. 

E puntonan mas importante relaciona cu e 
parti domestico ta presenta abou, incluyen- 
do un resumen di e indicadornan economico 
principal. 

Den 2018, e economia di Aruba a experencia 
un crecemento economico real di 0,9 porcien- 
to. E empuhe principal tras di e crecemento 
tabata e exportacion di servicionan turistico, 
cual a presta sumamente positivo den 2018 
apesar di e caida continua den e mercado 
Venezolano. 

E otro sectornan di e economia a keda tras, 
resultando den un desaroyo debil di inversion 
y consumo. 

E crecemento den turismo di Aruba a surpa- 
sa esun di destinacionnan Caribense den su 
totalidad. 

Tur e indicadornan di turismo, cu excepcion 
di e cantidad di bishitantenan crucero, ta 
mustra cu riba averahe Aruba a presta mi- 
hor cu otro destinacionnan Caribense, segun 
e datonan di “Caribbean Tourism Organiza- 
tion”. 

Segun e ultimo calculacionnan, consumo real 
a baha cu 1,7 porciento den 2018. E averahe 
di e confiansa di consumidor a baha cu 0,8 
punto di porcentahe te na 95,4. 

Parcialmente pa motibo di retraso y e falta di 
inversionnan grandi nobo, e nivel total di in- 
version a baha (den termino real) cu 1,9 por- 
ciento den 2018. 

E tasa di inflacion promedio anual tabata 3,6 
porciento na december 2018, e efecto di prijs- 
nan mas halto pa gasolin y cuminda hunto cu 
un aumento den e tarifanan di impuesto in- 
directo. Prijsnan di energia y cuminda a subi 
cu 0,7 y 1,0 punto di porcentahe, respectiva- 
mente. 


Ademas, e introduccion di BAVP y 
e aumento di BAZV a resulta den 
un asina yama “core inflation” di 
1,8 porciento. 

Pa di dos trimester consecutivo, e 
tasa di cambio real di e florin vis-á- 
vis e dolar Mericano a subi den e di 
4 trimester di 2018. Esaki ta indica 
un deterioro den Aruba su posicion 
competitivo den relacion cu Merca, 
principalmente causa p’e maneho 
fiscal mas preta di Gobierno. 

Placa den circulacion a expande 
den 2018, primordialmente pa mo- 
tibo di un expansion den deposi- 
tonan di spaar y di tempo fiho. 
Credito domestico extendi dor di e 
sector bancario comercial tambe a 
subi den e periodo aki, causa prin- 
cipalmente pa un expansion con- 
tinuo den hipotecanan pa construc- 
cion di cas. 

Durante e mesun periodo, credito 
netto n’e sector publico a crece. E 
tasa promedio di interes a fluctua 
durante aña y tabata mas halto na 
final di aña compara cu e aña an- 
terior. E indicadornan di solvencia 
financiero a midi mehoracion du- 
rante 2018. E nivel di reservanan 
oficial bruto a yega Afl. 1.778,0 mi- 
yon na fin di 2018, igual na 87,4 
porciento di e metrico ARA, aplica 


pa IMF como un criterio adicional 
pa evalua si Aruba su posicion di 
reserva di divisa ta adecua. 

Pesey ta di suma importancia 
p’e nivel di divisa oficial subi den 
transcurso di tempo. 

E deficit financiero di Gobierno a 
mengua cu Afl. 87,2 miyon te na 
Afl. 45,2 miyon na fin di 2018, pri- 
mordialmente dor di un crecemen- 
to di 6,5 porciento den entradanan, 
parcialmente e resultado di e subi- 
da den e tarifanan di BBO, BAZV y 
BAVP desde 1 di juli 2018. 
Adicionalmente, e aumento den e 
tasa di BAZV a reduci e deficit di 
Seguro Medico General (AZV) y 
consecuentemente a baha e suma 
cu Gobierno a transferi pa AZV 
p’asina cubri e deficit. 

E debe total di Gobierno a ex- 
pande cu Afl. 127,6 miyon te na Afl. 
4.286,5 miyon na fin di 2018, como 
cu Gobierno a haci diferente fiansa 
riba mercado domestico y interna- 
cional. 

E cuenta coriente di e balansa di 
pago a registra un deficit di Afl. 
24,4 miyon den 2018, e prome defi- 
cit den 4 aña. E prome trimester di 
2018, cu turismo na su nivel mas 
halto, tabata e unico trimester cu 
un surplus riba e cuenta coriente. 


Indicator 

2017 

2018 

Cambio 

Ingreso hotelero pa camber disponibel (US$) 

206 

227 

21 

Cantidad di turista 

1.070.548 

1.082.003 

11.455 

Bishitante di crucero 

792.384 

815.161 

22.777 

Ingreso turistico (Afl. miyon) 

3.299 

3.569 

270 

Permiso di construccion (Afl. miyon) 

576 

463 

-113 

Importacion di machinaria y aparatonan 

297 

325 

28 

Entrada di BBO (Afl. miyon) 

104 

143 

39 

Impuesto riba entrada y ganashi (Afl. miyon) 

486 

499 

13 

Tasa di mflacion, promedio annual 
(porcentahe) 

-0,5 

3,6 

4,1 

Indice di conflansa di consumidor 

95,8 

97,0 

1,2 


Fuentenan: CBA, AHATA, ATA, CBS 


E publicacion completo ta disponible riba BCA su website (www.cbamba.orgk 

Hospital no tin placa pa cumpra medicina 



TIN un situacion actualmente na Dr. Horacio E. Oduber 
Hospital, cu ta masha cuestionable. T’asina cu awor ta 
resulta cu no tin placa pa cumpra remedi y esaki sigur 
no ta un situacion saludable. 

Informacion cu nos ta hayando ta cu remedinan pa com- 
batimento di cancer a bira mas y mas caro y e fondo cu 
HOH ta haya for di AZV no ta yega pa cumpra remedi. 
Pa no bisa cu no tin fondo pa cumpra e otro medici- 
nanan, cu tin mester. 

Extraoficialmente nos ta ser informa, cu te awe HOH 
ta sin un Director Financiero, Ya ta bay algun luna 
caba cu e Director Financiero anterior, Theo de Kool 
a ser forza di entrega su retiro, pero contra pago di un 
suma cuantioso. 

Maske cu Minister Dangui Oduber a bin ta demanda di 
Hunta Directiva di HOH pa busca un Director Finan- 
ciero, te awe, no a haya ningun candidato. Como tal no 
por bisa cu tin un maneho financiero debido. 

Actualmente e informenan cu nos ta hayando ta indica 
cu tin un mal maneho financiero y cu HOH no por sigui 
asina. E Director di Cuido Medico te ainda ta Direc- 
tor Financiero di HOH, cu manera menciona ningun 
hende ta superman pa hiba un maneho debido. HOH 
ta practicamente den mesun situacion cu Sehos di Cor- 
sou tabata aden poco dia pasa, unda nan tambe no por 
haya fondo pa cumpra nan medicinanan. 


Ayera Banco Central di Aruba (BCA) a publica su “State 
of the Economy” pa 2018. E publicacion aki ta duna un 
sinopsis di e desaroyonan economico local y internacio- 
nal di e periodo aki. E puntonan mas importante rela- 
ciona cu e parti domestico ta presenta abou, incluyendo 
un resumen di e indicadornan economico principal. 

Apesar cu economia di Aruba a experencia un crece- 
mento economico real di 0,9%, e otro sectornan di e eco- 
nomia a keda tras, resultando den un desaroyo debil di 
inversion y consumo. 

E deficit financiero di Gobierno a mengua cu Afl. 87,2 
miyon te na Afl. 45,2 miyon na fin di 2018, primordial- 
mente dor di un crecemento di 6,5% den entradanan, 
parcialmente e resultado di e subida den e tarifanan di 
BBO, BAZV y BAVP desde 1 di juli 2018. 

Pero e aumento den e tasa di BAZV a reduci e deficit 
di Seguro Medico General (AZV) y consecuentemente 
a baha e suma cu Gobierno a transferi pa AZV p’asina 
cubri e deficit. 

Esaki a causa tambe cu AZV no por cumpli cu su cobe- 
rtura di gastonan di HOH. Consecuentemente no tin 
fondo pa cumpra remedi. Esaki ta motibo tambe cu te 
dia di awe ABV no por firma un CAO nobo cu HOH, pa 
falta di fondo. 

Kier men banda di e problema pa cu construccion/reno- 
bacion di HOH, pa cual tin un “overrun”, Gobierno 
mester bay na aumenta su constribucion den AZV pa 
cu HOH pa por cumpra medicina. 

Minister Dangui Oduber: 

Proyecto di renobacion y expansion di 
ImSan lo ta da pa maart di aña 2020 



DIALUNA atardi Minister di Salubridad Publico sr. 
Dangui Oduber a reuni cu representantenan di “Bap- 
tist Health International” unda e mandatario a ricibi 
un update riba e proyecto di renobacion y expansion di 
ImSan. 

“Baptist Health Internacional” a segura e mandatario 
cu pa maart 2020 e proyecto lo ta ful operacional. Un 
bunita proyecto cu a cuminsa na juli di 2018 caminda 
tin un inversion di 60 miyon florin cu lo brinda empleo 
na 45 persona. 

E proyecto aki lo consisti di renobacion y e re-diseño di 
e Spoed Eisende Hulp, lo construi 2 sala di operacion 
general. Lo bay construi un sala di operacion special- 
mente pa Oftalmologia (operacion di wowo). 

Den e proyecto aki Aruba lo haya su prome clinica di 
Radioltherapia, actualmente tin un bunker ta wordo 
construi pa atende pashentnan cu ta wordo diagnostica 
cu cancer. 

Ora cu e clinica di Radiotherapia ta den funcion, esaki 
ta premira pa atende alrededor di 400 pashent pa aña. 
Pashentnan cu ta sufri di cancer ta wordo trata cu be- 
straling aki mes na Aruba den cercania di nan famia y 
cu e mihor aparato riba mercado. 

Di e manera aki aki nos ta mehora e calidad di nos 
cuido medico y reduci gastonan di AZV. 


ACREDITACION 

“Baptist Health International” lo percura cu via di 
“Joint Commission International Accreditation” (JCI) 
ImSan lo wordo acredita internacionalmente. Aruba lo 
bira e di 3 pais den Caribe cu tin un instituto cu ta 
acredita pa JCI, Colombia y Hulanda mes tin 4 insti- 
tuto cada uno. 

E acreditacion aki ta haci posibel tambe pa Aruba bay 
den e direccion di turismo medico, ya cu e seguronan 
medico internacional ta traha cu institutonan cu ta 
acredita pa JCI asina Minister Dangui Oduber a duna 
di conoce. 

Minister Dangui Oduber a duna di conoce cu e proyec- 
to di renobacion y expansion di ImSan ta conta cu un 
bon structura. Den e structura aki ImSan t’esun cu ta 
aproba tur placa cu ta bay pa material, ekipo etc.,etc, di 
e manera aki tin un mihor control unda e placa ta bay. 

Locual a sosode n’e proyecto di HOH unda tabatin un 
“budget overrun” di mas di 100 miyon florin no mag 
sosode nunca mas, asina e mandatario a trece dilanti. 

Minister Oduber kier estrecha e lasonan cu “Baptist 
Health International” y ta explorando e posibilidadnan 
pa yega na mas acuerdo. 

DIALUNA merdia den careda di 2’or informa- 
cion a drenta di un pelea formal riba e crusada 
Visstraat cu Ranchostraat. Informacion adicio- 
nal tabata cu tin un persona seriamente herida 
na cabes. 

Tabata dialuna merdia Polis a haye ta bay cu ur- 
gencia na final di Ranchostraat, unda un pelea 
cu mandamento di piedra a laga un adicto se- 
riamente herida y sangrando profusamente na 
cabes. 

A resulta cu e adicto Chito D. a haya un baranca 
den cabes, kende tabata benta abou y causa un 
herida serio cu tabata sangra masha hopi. Parce 
cu Chito tin relacion cu un persona eybanda. 
Agentenan policial n’e sitio a mira cu ta trata 
di un golpi sumamente fuerte y a cuminsa pidi 
ambulance cu maximo urgencia. 

Segun e Polisnan te hasta den shock Chito D. lo 
tabata drentando. Lamentablemente ambulan- 
cenan tabata ocupa n’e momento ey y lo no taba- 
tin niun pa yega y trata e victima. 

Despues di algun rato a presenta un ambulance 
y mesora Paramediconan a cuminsa atende e 
adicto y transporte pa Hospital. 

Por a mira cu esnan presente a lora un paña na 
cabes di e adicto p’asina pone presion unda e 
sanger tabata spuit. 

N’e momento ey Polis no a detene niun perso- 
na, pero si parce cu nan ta na altura di kende e 
agresor ta. Motibo di e pelea y maltrato serio aki 
no ta mucho cla te awor. 


Durante un pelea nan lo a dale un baranca na su cabes 

Adicto a keda baña na sanger 




An intimate evening enhanced by Tommasi wines by Tropical Bottling 
Company and a curated four-course menu of Casa Nonna NewYork. 


WEDNESDAY, AUGUST 28, 2019 | 6:00PM - 10:00PM 
$100 PER PERSON 


pS A way iR 1 
ÉIItommasi 


The Ritz-Carlton, Aruba 
Excluding gratuity and 6% tax 

Minister Glenbert Croes: 

Pa prome biaha den historia 
di Aruba cu a entrega un 
raportahe na Nacion Uni riba 
dato di hobennan di Aruba 

RIBA Dia Internacional di Hoben, Presidente di ATHA 
sr. Franklin (Rene) Ridderstaat, hunto cu Directora di 
ATHA Cyndi Kelly-Mathilda y drs. Caroll Kock (Coor- 
dinadora di Proyecto) a haci entrega di e Youth Report 
y NGO Report na Minister di Asunto Social y Labor. 
Glenbert Croes a haya un splicacion di e resultadonan y 
tambe di e proceso cu ta bay continua pa loke t’e Youth 
y NGO Report. 

E mandatario ta aplaudi cu ATHA a scoge pa traha hunto 
cu tur organisacion na Aruba pa yega n’e raportahenan 
cu ta di vital importancia pa nos pais, cumpliendo cu e 
lista di problema prome cu raporta (List of Issues Prior 
to Reporting; LIOPR) relaciona cu e situacion di Derecho 
di Mucha na Aruba. 

Tambe Minister Glenbert Croes a elogia y a gradici tur 
hoben cu a contribui cu nan opinion di con nan ta biba y 
experencia nan derechonan aki na Aruba. 

Cada 5 aña tur pais ta haya oportunidad pa raporta riba 
e situacion di Derecho di Mucha di nan pais n’e Comis- 
ion di Derecho di Mucha na Geneve, Suisa. 

E biaha aki Asociacion Trabao di Hubentud Aruba 
(ATHA) a tuma e reto pa traha riba 2 raportahe pa Aru- 
ba. 

ATHA conhuntamente cu organisacionnan miembro y 
no miembro di dicho asociacion, a entrega loke nan ta 
topa cerca di mucha y hoben pa loke ta nan derecho. 




Tambe ATHA a uza e oportunidad pa entrevista 
hobennan vunerabel den diferente bario y a haci 
uzo di un encuesta na skol cu a wordo yena via 
tablet. 

Minister Glenbert Croes y ATHA ta yama danki 
na tur organisacion cu a duna nan aporte durante 
e lunanan cu a pasa y cu a hacie posibel pa Aruba 
entrega su prome NGO Report y prome Youth Re- 
port na “Committee on the Right of the Child” na 
Geneve. 

E procedura di e raportahe a wordo maneha, di- 
rigi y scirbi pa drs. Caroll Kock cu sosten di Mari- 
ela Chirino (boluntario di ATHA) y Gina Vrolijk 
(stagiaire di EPI Welzijn). 

E NGO Report a wordo financia y sostene pa 
CEDE Aruba. Pa logra e prome Youth Report den 
historia di Aruba, ATHA a conta cu e sosten fi- 
nanciero di UNICEF Nederland, CBS cu a pone 
disponibel tablets pa por a haci e encuesta y tam- 
be Setar cu tambe a pone algun tablet disponibel 
p’e encuesta. 

Tur hoben cu a participa nan nomber a bay den 
tombola y asina tin e oportunidad pa gana un tab- 
let pa cortesia di Setar. 

E mandatario a vocifera su admiracion y aprecio 
p’e trabou cu ATHA a desplega. Minister Glenbert 
Croes a keda impresiona cu tur locual ATHA y tur 
asociado, boluntario y contribuyentenan a logra. 
Cu e datonan entrega, lo por enfoca mihor riba 
loke t’e necesidad di nos hoben - y nos muchanan. 
“Nos mester empodera nos hobennan. Nan derecho 
ta sagrado y nos t’ey pa salvaguardia esaki” t’e 
compromiso cu e mandatario a vocifera. 

REQUEST FOR EXPRESSION OFINTEREST 
aimed at the realization of New Correctional Institute Aruba 

The Minister of Justice, Security and Integration invites experienced and qualified parties 

that are interested in the possible realization of 

A New Correctional Institute for the Correctional Systems Department of the State of Aruba 

with an economic life span of a period of 30, up to 35 years, 
to identify themselves thru this process of R.E.O.I. 

The interested parties can obtain as of today the R.E.O.I requirements by contacting 
the authority thru: newKIA@ministeriejustitie.com 
The R.E.O.I. requirements will be mailed as reply answer within 2 working days. 

The final date for a submitting the E.O.I. is September 27, 2019 at 11:00 am 
at the offices of Notaris Taekema-Rodriguez, 

Sucu building/ De La Sallestraat # 60. 

The envelope must be marked New KIA-E.O.I. and deposited in the special box. 

The opening of the received E.O.I ‘s will be done in public at said Notary Office directly after closing the 

submission box. 

Important notice: this R.E.O.I. is in any case subject to the following general conditions (and others that can be 
reasonably deemed relevant, captioned in the pertaining document(s) to be mailed), all of which the participant 
irrevocably accepts by the participants submission of a proposal in response to this R.E.O.I.: 

• This R.E.O.I. is an instrument to stimulate comprehensive expressions of interest from 
experienced and qualified parties, and thereby to make a non-binding market assessment. 
Therefore, participants should take into consideration that, due budget constraints and other 
limitations, the MJSIAreserves the right to cancel this R.E.O.I. at any time with or without cause, 
and/or reject any or all submissions submitted in response to this R.E.O.I. In the event of such 
cancellation or rejection, the respondent(s) shall be duly notified, including by (electronic) mail. 

• The MJSIA reserves the right to modify this document or any part of it at any time with proper 
notice. 

• No compensation shall be paid to participants for the participation in the R.E.O.I. process or the 
next R.F.R steps. 

• The criteria captioned in the requirements for the R.E.O.I. are not an exhaustive. In assessing a 
submission, MJSIA may consider any other factor considered appropriate and relevant by MJSIA 
in its discretion. 

• MJSIA reserves the right to do a comparative evaluation on any submissions received and to 
evaluate them based on considerations which MJSIA determines would yield the best value. 

• MJSIA shall be entitled, in its sole discretion, to waive any irregularity, informality, or non- 
conformance with these instructions in any submission received by MJSIA or to reject any 
submission containing any such irregularity or non-conformity. 

• Acquisition of final contract does not grant special rights for import of workers during 
constraction phase. 

• All documents and information received shall be treated with the utmost care, however under the 
laws of Araba these may be deemed and considered as public information. 

• Any and all disputes arising out of or in connection with this R.E.O.I. shall be submitted 
exclusively to the Court in First Instance in Araba. 

Edward Maduro no sa te ki dia nan por wanta 

Gobierno a bolbe pidi mas tempo pa <u indexering 



ARUBA 

f QjU*& R&utá 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RDFLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


AWOR cu reces ta tras di lomba, tur cos ta cuminsa normalisa. 
Y asina tambe Bloke Sindical, cu a bolbe tende mesun storia di 
Gobierno, cu mester di mas espacio prome di negocia of delibera 
riba pago di indexering. 

Pero te ki dia. Ta manera e dicho: “Macaco ta hunga cu su mama, 
te ora cu hinca dede den su wowo” 

En todo caso, den proximo dianan e Bloke Sindical lo convoca un 
reunion cu tur envolvi pa tuma nan decision final, awor cu Gobi- 
erno no a cambia su postura pa loke ta asunto di indexering. 
Edward Maduro, Presidente di SADA, pero kende ta voceru di e 
Bloke Sindical a duna di conoce cu diabierne ultimo ta deadline 
pa Gobierno bin cu un proposicion, pero e contesta di Gobierno no 
a bin cu nada nobo. Gobierno a pidi pa mas tempo. 

E sindicatonan a dicidi cu nan lo warda awor, te ora cu Gobierno 
yama nan, pero e wardamento aki tambe di su limite. 

Edward Maduro a duna Gobierno 2 siman di tempo pa nan con- 
voca e reunion. Despues di esaki, Gobierno lo sa kico ta kico di e 
posicion di Bloke Sindical. 

Edward Maduro a ripiti cu Sindicatonan ta sali for di punto di 
bista cu nan kier 3.6% di indexering. Pero silencio di Gobierno 
ta cuestionable. Si Gobierno tin un otro proposicion, bin mesa y 
Bloke Sindical ta dispuesto pa delibera pa haya otro na caminda. 

Minister Dangui Oduber: 

Tayer di "Exercise is Medicine" ta basa riba prevencion 
di malesanan y promocion di salud pa nos comunidad 


Minister di Salubridad Publico, Dangui Odu- 
ber a expresa cu su persona ta sostene y ta kere 
den e tayer di “Exercise is Medicine”. E tayer 
aki ta cuadra cu e vision di Ministerio di Turis- 
mo, Salubridad Publico y Deporte unda nos ta 
promove comunidad pa practica deporte, haci 
ehercicio pa preveni malesanan y hiba un bida 
saludabel, asina e mandatario a sigui bisa. 

E tayer di “Exercise is Medicine” ta pa tur pro- 
fesional den sector di salud y actividad fisico 
haya e oportunidad unico pa expande conoce- 
mento. Cu e conocemento aki e profesional lo 
siña nos comunidad cu pa medio di movecion 
nan por haci cambio na nan estilo di bida y 
hiba un bida mas saludabel. 

Na lugar di haci uzo di pilder como prome op- 
cion, esaki lo ta un paso grandi den prevencion 
di malesa y promocion di salud segun e man- 
datario. 

Tayer “Exercise is Medicine” lo tuma lugar di- 
abierna 16 di augustes awor na Renaissance 
Convention Center. E evento ta cuminsa pa 
7:30 di mainta y ta termina 5 ‘or di atardi. 

E tayer aki lo wordo duna dor di dos dokter 
specialisa riba e tereno aki, esta dra Sandra 
Matsudo-Mahecha y dr John Duperly. 

Meta ta pa yuda yega na un mihor salud y 
tambe un mihor calidad di bida di cada perso- 
na cu ta biba na Aruba atrabes di actividadnan 
fisico. 

Tur aña ta trata na trece mas informacion to- 
cante ehercicio y con esaki ta yuda den e estado 
fisico y mental di diferente pashent p’asina cu 
menos remedi alivia nan problemanan. 
Minister Oduber ta gradici Fundacion Move- 
mento ta Bida (FMTB), Transition 2 Health y 
demas stakeholder pa organisa un tayer asina 
importante pa Salubridad. 

Minister Oduber a finalisa bisando cu informa- 
cion ta hopi importante p’e mehoracion gener- 
al di e salud di comunidad den su totalidad y 
pesey e mandatario no tin duda cu e tayer aki 
lo wordo bon asisti p’e profesionalnan local. 




Financial Controller 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwhare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoemde 
functie. 


De functie 

In deze functie rapporteert u rechtstreeks aan de directie en ondersteunt u in brede 
zin bij het actualiseren en optimaliseren van bedrijfsprocessen. Daarnaast bent u 
verantwoordelijk voor de financiéle planning, budgettering en rapportage. U 
ontwikkelt (financiéle) beleidslijnen en zorgt voor de vertaling naar concrete ‘Key 
Performance Indicators’. U voert diverse analyses en gebruikt gangbare modelle- 
ringstechnieken om ontwikkelingen in kaart te brengen. U presenteert resultaten 
van analyses en projecties aan het Management Team, ter ondersteuning van toe- 
komstig beleid. U adviseert daarnaast o.a. over tarivering, over de AO/IC inrichting 
en door te voeren veranderingen. U onderhoudt intensief contact met relevante 
overheidsinstanties, terwijl u ook veelvuldig overleg heeft met bijvoorbeeld externe 
accountants en adviseurs die het bedrijf bedienen. 

Uw profiel 

► U hebt een academische opleiding in bijvoorbeeld Bedrijfseconomie dan wel 
een vergelijkbaar te achten combinatie van opleiding en ervaring 

► U hebt tenminste 5 jaar relevante werkervaring met de in de advertentie 
genoemde werkzaamheden 

► U beschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► Kennis van/ervaring met gangbare financiéle pakketten (software) 


►►►InTop 

Professional Training I Testing 


Uw sollicitatie 

Spreekt het bovenstaande u aan? 
Gaarne uw sollicitatie in de vorm 
van een motivatiebrief en CV 
vóór 16 augustus, 201 9 zenden aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


Linkels & Partners 

PSYCHOLOGISTS I TRAINERS I CONSULTANTS 


Een psychologisch assessment kan deel uitmaken van deze procedure 

E maneho pa preveni criminalidad ta uno 
integral y no solamente ora algo tuma 
lugar, pero mester preveni. Hobennan 
cu ta den un ambiente vulnerable y kier 
preveni cu nan no tin nada di haci mester 
yuda nan cu un programa sano pa nan no 
cay den tentacion pa haci criminalidad. 

Segun Minister mr. Andin Bikker, Hulan- 
da a bin cu un programa p’e hobennan aki 
desaroya nan mes den deporte y conhunta- 
mente cu Minister Dangui Oduber di De- 
porte ta desaroyando un programa asina. 

Pero mas cu esey Hulanda a bin cu un 
Leerorkest. Corsou tambe a introduci e 
Leerorkest aki y Minister Bikker un par di 
siman atras a firma un MOU pa introduci 
un Leerorkest aki na Aruba. 

Un Leerorkest ta pa hoben cu ta bin for di 
un ambiente humilde, pasobra nan no por 
sigui les di musica mirando cu nan mayor 
no tin e poder economico pa nan haya les 
di musica y tambe pa cumpra instrumento 
cu hopi biaha ta caro. 

Segun Bikker den e proximo siman ta bay 
institui e Leerorkest unda lo haya dona- 
cion di instrumento y e lesnan lo ta gra- 
tis p’e muchanan haya les den nan tempo 
liber na un manera sano. 


Proyecto pa integra hoben 
den ambiente sano y keda leu 
di criminalidad como tambe 
modernisacion di leynan ta 
den plan di maneho 

di Minister di Husticia mr. Andin Bikker 


E les aki ta bay duna un per- 
spectiva p’esnan cu tin talento 
sigui den e ambiente di musica. 

Tambe Minister Bikker a logra 
training special pa Cuerpo di 
Bombero p’asina Aruba man- 
tene su ICAO rating. Te cu awor 
a bay shete grupo Jacksonville, 
Florida unda nan a haya train- 
ing specialisa/certifica pa man- 
tene e rating di Aeropuerto di 
Brandweer. Conseho di Minis- 
ter a caba di aproba pa Cuerpo 
di Bombero haya nan crash- 
truck no. 2. 

For di 1993 cu e bon di cumin- 
da pa Cuerpo Policial, Guarda 
nos Costa, Bombero y diferente 
departamento den su totalidad 
tabata na 7,50 y 12,50 Minister 
Bikker a logra hisa esaki y awor 
e bon di cuminda a bira 17,50 y 
18,75. 

Segun e mandatario ta traha 
structura unda ta bay Parla- 
mento pidi aprobacion di plan- 
nan concreto y logra nan tambe. 
Pa loke ta Aruba su leynan cu 
t’e “software” di un pais, nan 
ta antigua y e ora ta pone cu 
e sistema di e pais ta draai un 
poco stroba segun Minister Bik- 
ker. 


Na hopi ocasion Minister Bik- 
ker a bisa cu mester update e 
leynan y un di nan ta e ley di 
codigo pa loke ta trata corpora- 
cion cu ta verenigingen, funda- 
cion, NV y VBA etc. 

Prome cu receso a bay Parla- 
mento y Minister Bikker ta 
hopi gradici na Parlamento pa 
por introduci e codigo coopera- 
tivo cu ta Boek 2 di Codigo Civil 
unda a mantene e BVA den dje. 

Pa por introduci e ley mester 
bin cu ley di introduccion (in- 
voeringsverordening). Minister 
Bikker ta hopi gradici na DWZ, 
pasobra nan a traha incansable- 
mente y siman pasa a keda cla 
cu e invoerringsverordening 
den concepto y lo bay trata es- 
aki proximamente den Conse- 
ho di Minister. Ta manda e ley 
despues pa Raad van Advies y 
Minister ta spera cu pa septem- 
ber/october por trata e ley den 
Parlamento. 

Segun Minister Bikker for di 
1995 cu el a caba di studia y bin 
traha bek na Aruba ya caba ta- 
bata papia di introduccion di e 
codigo di boek 2 y finalmente e 
ta bay logra. E logro aki ta hopi 
importante unda cu ta bay mod- 
ernisa Aruba su leynan. 

Shanayah Howell 
ta titula di 5 lugar 
den Weganan 
Pan Americano 




UN grupo grandi di atleta di Aruba a biaha 
pa Lima, Peru, pa competi den diferente tipo 
di deporte den Weganan Panamericano. 
Mester bisa cu e hoben atleta di BMX, mane- 
ra el a bin ta haciendo desde chikito, a de- 
fende bandera di Aruba cu orguyo y amor. 
Esaki a sosode tambe na Lima, Peru, unda 
cu e net net e no a cay den e area di medaya. 

Shanayah Howell a participa den diferente 
careda clasificatorio te ora cu el a pasa 
pa final, unda e speransa tabata grandi 
cu e lo por trece un medaya pa Aruba. 
Famia, amigonan y Aruba tabata pen- 
diente pa resultado di e careda aki, 
sintiendo un orguyo grandi cu e mu- 
cha muher aki a logra yega asina leu 
den un competencia asina grandi. 
Shanayah Howell ta keda cu e holor di me- 
daya brons y ta termina den un bon bataya 
na di 5 lugar. 

Su mayornan a papia cu Shanayah despu- 
es di e careda y el a expresa di ta super 
feliz cu su logro. Pabien Shany, trainer. 

Shanayah ta yiu di Parlamentario Alan 
Howell, kende hunto cu su esposa semper 
a encurasha nan yiu for di chikito pa prac- 
tica su pasion cu ta caredanan di BMX. 



OLYlVip,, 


iOS PANAMERICANOS Y PARAPANAMI 




Human Resources Advisor 


De Organisatie 

ELMAR streeft ernaar een technologisch vooruitstrevende, 
innovatieve, efficiénte, betrouwbare en klantgerichte leveran- 
cier van energie te zijn. In opdracht van ELMAR zijn wij op 
zoek naar enthousiaste kandidaten voor de bovengenoem.de 
functie. 

De functie 

In deze functie foent u verantwoordelijk voor de ontwikkeling, invulling en uitvoe- 
ring van het het Human Resources toeleid van de organisatie, inclusief de daarvan 
afgeleide instrumenten, de personeelsadministratie en arbeidsrechtelijke zaken. U 
draagt hiermee zorg voor de consistente uitvoering van het personeelsfoeleid 
binnen ELMAR, conform de ‘best practices’ in het vakgefoied. Daarnaast speelt u 
een cruciale rol als adviseur en ‘change manager’ als het gaat om de de organisa- 
tieontwikkeling. U vertaalt het vastgelegde HR-beleid naar praktische richtlijnen 
en procedures voor uitvoering ‘in de lijn’. U stelt opleidings- en trainingsfoehoef- 
ten vast en zorgt voor de efficiénte inkoop en uitvoering daarvan. U adviseert het 
Management over uiteenlopende vraagstukken op het gefoied van HR en meer 
algemeen over het door de organisatie nagestreefde sociaal beleid. 

Uw profiel 

► U hefot tenminste een HBO-opleiding in Personeelsmanagement en/of Organi- 
satiekunde 

► U hefot tenminste 8 - 10 j aar relevante werkervaring met de in de advertentie 
genoemde werkzaamheden 

► U foeschikt over uitstekende communicatieve vaardigheden en goede uitdruk- 
kingsvaardigheid in Nederlands, Engels en Papiamento 

► U kunt goed omgaan met foelangentegenstellingen en vaardig in de conflict- 
hantering 

► Uitstekende kennis van lokale (artoeids)wetgeving 


►►►Irilop 

Professional Training I Testing 


Uw sollicitatie 

Spreekt het toovenstaande u aan? 
Gaarne uw sollicitatie in de vorm 
van een motivatiebrief en CV 
vóór 16 auqustus, 201 9 zenden aan: 
Adviesbureau InTop/Linkels & Partners 
drs. Harald Linkels 
via e-mail: info@adviesbureauintop.net 


Linkels & Partners 

PSYCHOLOGISTS I TRAINERS I CONSULTANTS 


^^^Eei^Ds^çhnloçysçl^ssessmennsai^leeDiitmakei^ui^lez^Droçedui^ 


o 

E di 3 "Breastfeeding Week" tabata exitoso 

Nursenan a ricibi hopi informacion di lechi materno 





Departamento di Maternidad di Dr. Horacio E. Oduber Hospital a 
celebra pa di tres biaha “Breastfeeding Week” cual ta un celebra- 
cion mundial. Departamento di Maternidad di Aruba ta forma parti 
di “World Alliance for Breastfeeding Action” (WABA). 

For di dia 1 te cu 7 di augustus tabata “Breastfeeding Week” y p’esaki 
profesionalnan a bin hunto y a organisa diferente charla di informa- 
cion. 

Asina a refresca y alabes a “update” nan mes cu informacionnan 
den cuadro di dunamento di lech’i pecho y su importancia, asina 
Stephanie Daal, partera di Amare, a duna di conoce. 

E charla cu el a duna tabata di “co-sleeping y breasfeeding,” unda 
cu el a enfoca hopi mas riba descanso y su importancia. 

Descanso di e mama ta hopi importante, pasobra si tin descanso 
di e mama, tin un mama cu ta mas sigur di su mes cual ta stimula 
y optimalisa e produccion di lechi. Tambe lo tin un cas di famia cu 
trankilidad y feliz cu nan baby, pero tambe un mihor dunamento di 
pecho. 

Tipnan cu partera Daal a duna ta: Co-sleeping, cu babynan ta drumi 
mas cerca di e mama den su cuna of riba cama entre mama y pare- 
ha. Asina aki e mayor lo tin mas trankilidad y sosiego, pasobra e 
baby ta band’i bo y cualkier zonido e haci bo por scuch’e; 

E baby ta sinti’e mas trankil pasobra e ta den un ambiente cu tin 
hende band’i dje; 

Produccion di lechi ta mas liher; 

E ta bay mas largo na bebe lechi, pasobra e mama ta trankil, e ta 
den un ambiente cu ta sinti su mes sigur. 

Jelka Gumbs-Castro, kende ta un “Obstetrics/Gynecology Nurse & 
Lactation Specialist”, a duna di conoce cu e siman a bay bon y a 
haya bon participacion, hasta sin spera a haya coleganan di otro 
departamento for di hospital cu tambe kier a participa. 

Eynan por mira e importancia pa mas informacion rond di duna- 
mento di pecho. Asina e nursenan tin mas informacion pa por pasa 
esaki na mamanan cu ta duna pecho. 

A plania e Breastfeeding Week p’e empleadonan di hospital mes, 
esta unidad di maternidad y pediatria. Na un manera of otro esaki 
a yega na nursenan pafo di hospital, manera di Wit Gele Kruis cu 
tabata interesa na participa y man habri a tuma nan. 



A gradici parteranan Michael Quandt y Stephanie Daal, tambe pe- 
diatra dr. Louise Rafael, y nursenan specialisa den lechi di pecho 
Marlene Giel y Francine Franca, kendenan tambe a duna nan parti 
pa haci e siman aki uno posibel. 

Tambe ta gradici tur esnan cu di un of otro mane a contribui n’e si- 
man exitoso aki y tambe Visser Trading, Mediscosmetic, Aruba Med- 
ical Supply, Aruba Trading, Midela y Oduber Agencies. Danki ta bay 
tambe na tur partera, nurse di hospital y Wit Gele Kruis pa participa 
n’e evento aki. E ta hopi importante pa sa di lechi materno, special- 
mente den trabou di nursenan, pasobra nan ta e prome persona 
cu mamanan ta topa despues di a duna luz, asina Francine Franca, 
nurse di maternidad y specialista di lechi pecho, a duna di conoce. 

Ta temporado di Kenepa; 
saborie, pero cu cuidao 




KEN no ta gusta saboria un dushi Kenepa. Awendia te 
hasta un cancion nos musico y areglistanan local a produci 
den temporada di Carnaval cu titula “Kenepa.” 

Un fruta masha popular y gusta pa mucha y hende grandi, 
pero na mesun momento e por ta peligroso tambe. 

Ta su temporada cu e mata ta duna fruta. Kisas awor cu 
awa ta yobiendo den e ultimo simannan aki e mata por bay 
duna hopi mas fruta. Den caso cubo tin matanan grandi, ta 
mas ainda lo bo cosecha. 

Un mata di Kenepa kisas no mester di mucho cuido. Esaki 
mas tanto ora un mata ta chikito claro e mester un bon 
cuido p’e por sigui desaroya den bon estado y sigur un mata 
sano. 

Mata di Kenepa por creve na un haltura di 25m. Blachinan 
poco largo cu por yega te na 12cm y un habchura di 5cm. 
Su fruta ta berde parti pafo cu un casca manera poco duro 
te cu moli tin biaha. Por haye tambe sea e casca ta fini y 
algun tin casca diki. 

Tin di nan ta di e forma rondo y tin biaha manera oval. 
Un diameter di entre 2-3cm. Na momento cubo habri esaki 
cual ta den forma di “morde habri’e y kibre. Asina bo ta 
yega n’e fruta parti paden. 

Su colornan ta geel cambia pa color manera orañe of color 
salmon cu e fruta rond di e simiya cu ta duro di color blanco. 

Den caso cu bo come hopi Kenepa, e ta hasi bo gargata 
manera dolor y bo lenga tambe. E sabor por ta dushi y por 
ta hopi pa zuur tambe tin biaha. Un mata di Kenepa por 
bira hopi grandi. 

Tene cuenta tambe debi na su grandura cu e por bira den 
transcurso di añanan e por ta un problema. 


Ta consehabel pa no plante mucho serca di cas of di mu- 
raya. Esaki por trece problema pa bo den futuro. 

No por descarta cu e ta duna un bon sombra hopi bon pa 
un pick-nick of sinta un rato tuma poco aire fresco ta sim- 
plemnte perfecto. 

Awendia cu den e tempo modern aki esnan cu tin e mata 
di Kenepa ta wordo traha na juice tambe. Sigur un bebida 
hopi refrescante y sabroso. E mayoria ta come fresco piki 
for di e mata. Hende grandi y mucha ta encanta e Kenepa 
aki. 

Na momento cu bo sa di un mata di Kenepa cu ta dunando 
fruta tur hende ta rond di e mata pa por alcansa y piki mas 
tanto Kenepa posibel. 

Semper nos ta conseha no laga muchanan pa nan cuenta 
ta piki Kenepa. Muchanan por ta hungando rond comiendo 
Kenepa y e mucha por “pega” cune. 

Den caso cu algo asina mester tuma lugar e mayor mes- 
ter actua hopi liher. Ta consehabel pa pone e mucha den 
bo scochi bocabou riba bo pianan den y cu bo man parcial- 
mente sera. 

Cu bo plant’i man dale parti riba den su lomba p’e por saca e 
simiya di Kenepa cu a keda pega den su garganta. Pesey un 
biaha mas nos ta haci un apelacion pa no laga e muchanan 
so piki Kenepa, semper esaki mester tuma lugar bou di su- 
pervision di mayornan. 

Den caso cu bo ta desea un mata di Kenepa e ta obtenibel 
aki na Santa Rosa of yama pa mas informacion 585-8102 of 
pasa personalmente cumpra esun dibo. 

“Temporada di Kenepa, sabori’e pero cu cuidao” 

Rocco Tjon, lider di fraccion di MEP: 

Diahuebs ta reuni cu Minister di Husticia 

riba desaroyo den husticia 



MANERA ta conoci e comision fiho di Parlamento 
encarga cu Asunto Hudicial a base regular ta reuni cu 
Minister di Husticia, sr. mr. Andin Bikker. Den cuadro 
di e ultimo desaroyonan, Parlamentario sr. Rocco Tjon 
MBA, a convoca un reunion diahuebs benidero. 

Lo elabora riba diferente topico, pero muy specifico lo 
trata e diferente reorganisacionnan cu ta andando 
manera esun di Cuerpo Especial Arubano, Im- 
migracion, Instituto Correcional Nacional y 
Guarda Nos Costa. Tambe lo elabora riba 
desaroyo di proyectonan y riba Insituto 
Coreccional Nacional. 


REQUEST FOR EXPRESSION 
OFINTEREST 

Actualmente tin dos proceso andando pa ex- 
plora si tin interesado pa (1) con- 
strui un Instituto Coreccio- 
nal nobo y (2) ehecuta un 
proyecto piloto di su- 
pervision electronico 
pa detenidonan. 

Respectivamente 
fin di september 
y fin di augustus 
e dos proceso- 
nan aki mester 
termina segun 


e informacion den e dos “requests for expression”. 


Pa loke t’e proyecto piloto di supervision electronico, 
esaki lo tin implicacion pa cu e procesonan di trabou 
na K.I.A. y C.E.A. P’esey entre otro t’asina importante 
p’e “formatierapporten” di ambos organisacion por 
wordo formalisa. 


PA CONCLUI 

Un reorganisacion semper tin implica- 
cion financiero y p’esey ta importante pa 
sa di Minister si mester di mas fondo pa 
ehecuta su intencionnan menciona. 

Di banda di MEP su fraccion, nan lo 
sostene sigur si mester re-aloca fondo 
di un otro Ministerio pa garantisa segur- 
idad. 

Na mes momento tambe ta im- 
portante pa wak y debati 
posibel consecuencianan 
legal y financiero y tam- 
be delibera riba e paso- 
nan necesario cu mes- 
ter tuma den husticia, 
Rocco Tjon a conclui. 


SIA cu reun on urgente pa 
dicidi riba e CAO cu AAA N.V. 

DIRECTIVA di S.T.A. kier invita tur su miembro- 
nan emplea na AAA N.V. pa un reunion en conecion 
cu aprobacion di e concepto pa cu e Contracto Colec- 
tivo nobo cu lo tuma lugar diahuebs awor 15 augus- 
tus 2019 pa 7.30pm na Cede di SIMAR na Sabana 
Blanco. 

Durante e reunion aki lo presenta e cambionan pro- 


poni pa directiva di STA y tambe lo tin espacio p’e 
miembronan bin cu sugerencia pa cu e concepto di e 
CAO nobo cu lo ser entrega na gerencia di AAA NV 
p’asina start sali cu e negociacion pa cu e CAO nobo. 

Puntonan di agenda pa discuti ta: Ultimo desar- 
oyonan: Presentacion di e cambionan. 
Sugerencia di parti di e miembronan: Aprobac- 
ion di e concepto nobo: Palabra liber y clausura. 

No laga otro contabo y dicidi pabo. Wak pa bo tey. 

DAS ta intermedia pa famianan di menos 
recurso cu mester ayudo cu articulo di skol 


DURANTE e temporada di vakantie grandi, fami- 
anan vulnerabel ta acerca Departamento di Asunto 
Social (DAS) pa pidi ayudo cu articulo di skol. DAS 
kier splica den ki forma ta intermedia pa famianan cu 
mester ayudo cu articulonan di scol. 

Departamento di Asunto Social ta depende riba colab- 
oracion di organisacionnan pa por yuda cu articulo- 
nan di skol. Durante añanan anterior diferente organ- 
isacion tabata acerca DAS pa asina DAS yuda nan cu 
un lista di mucha den necesidad. 

E lista cu DAS tabata traha tabata un lista adapta 
n’e necesidad specifico di cada mucha. Ora e dona- 
cion yega DAS, DAS mes tabata partinan, p’asina 
semper respeta e privacidad di cada cliente. 

Durante e ultimo añanan, e cantidad di organ- 
isacionnan cu ta acerca DAS a baha y por hasta bisa 
cu aña aki ningun organisacion a acerca DAS. 

DAS ta evalua e necesidad specifico di e mucha p’e 
aña escolar nobo y a base di un combersacion ta- 
bata traha un lista cu ayudo specifico cu ta consisti 
di e.o. uniform, keds, tas, agenda, y demas articulonan 
di skol. Algo sigur cu DAS tabata percura pe tabata pa 
evita p’e mesun mucha wordo yuda cu e mesun articu- 
lonan mas cu un biaha y asina duna e espacio pa mas 
otro mucha den necesidad haya e oportunidad di ricibi 
ayudo. 

TAREA DI TRAHADOR SOCIAL 

E trahador social ta ofrece sosten, conseho y guia na 
clientenan cu pa un of otro motibo ta den un situacion 
dificil. E por ta un problema na unda e persona no sa 
con pa sali di dje of e persona por tin un pregunta y ta 
desea un conseho. 

E aña aki DAS a intermedia pa mayoria di clien- 
te cu tabata tin mester ayudo cu articulo di skol, cu 
Fundacion Pa Nos Comunidad (FPNC). Ademas di in- 
termedia cu FPNC, e trahador social tambe a inter- 
media cu skolnan p’asina purba di yega na un areglo 
di pago. 



CONCLUSION 

DAS ta atende tur persona cu acerca DAS pa un ayudo 
cu articulonan di skol pero prome cu intermedia, e tra- 
hador social ta evalua cada situacion y tambe ta duna 
conseho profesional con pa yuda e famia stabilisa su 
mes financieramente y ta ofrece guia y conseho p’asina 
por logra stabilisa nan bida y asina mehora nan cali- 
dad di bida. 

Pa mas informacion of pregunta por semper tuma 
contacto cu Departamento di Asunto Social su sec- 
cion Guia Social na telefon 528 - 1100 . Tambe nos ta 
invita bo pa ‘like’ DAS su pagina di facebook “Depar- 
tamento di Asunto Social” pa haya hopi ‘tools’ valio- 
so riba tereno social. 




















16 


AWEMainta 


Diamars 13 Augustus 2019 


Empleado di biblioteca Johnny 
Koolman ta cumpli 40 aña den servicio 



DIA l di augustus Johnny Kool- 
man a cumpli 40 aña di servicio den 
aparato gubernamental. E1 a cum- 
insa traha na Openbare Leeszaal 
en Boekerij den Wilhelminastraat 
den e departamento di mucha, pero 
manera tabata custumber e tem- 
po, tabata traha y siña e trabou 
di tur departamento di biblioteca. 

Johnny Koolman a drenta servicio 
na e bon momento, ya cu e tabata 
den e prome grupo di 8 empleado 
di biblioteca cu na fin di aña 1979 
a bay Hulanda pa un stage di tres 
luna den cuadro di capacitacion y 
preparacion pa intensificacion y 
ampliacion di trabounan den edifi- 
cio nobo na George Madurostraat. 
Johnny su trayectoria di trabou 
den biblioteca tabata amplio. E1 a 
traha entre otro na ‘Boekverwerk- 



ing’, ‘Catalogo’ y ‘Uitleenbalie’ na 
departamento di adulto. E1 a fungi 
tambe un tempo como coordinador 
di e biblioteca di K T A. 

Desde cuminsamento di añanan 90 
Johnny a cuminsa traha den e de- 
partamento cu ta maneha e colec- 
cion nacional, Arubiana-Caribiana. 
Aki Johnny a desaroya su conoce- 
mento di publicacionnan y otro ma- 
terial cu ta trata Aruba. Un cono- 
cemento cu e ta gusta comparti cu 
coleganan y cu usuarionan cu ta 
busca informacion den e coleccion 
di Arubiana. Johnny ta conoci pa 
su memoria excelente di tur locual 
el a lesa y potretnan cu e ta topa 
den bukinan y otro coleccionnan. 
Su conocemento y su habilidad di 
anda cu hende ta resalta den su 
talento pa yuda investigadornan 
y studiantenan den nan buskeda 


di informacion. Johnny semper ta 
busca e forma pa eleva e calidad di 
trabou y servicio na nos usuarionan. 
Su contacto cu su coleganan tabata 
semper importante p’e. Hopi aña e 
tabata miembro di Personeelsraad 
y asina a yuda organisa hopi activi- 
dad pa personal di biblioteca. 

E luna aki trabou di biblioteca ta 
cumpli 70 aña. Johnny tabata den 
e trabou aki pa mas cu mitar di 
e 70 aña. E tabat’ey na momento 
cu Openbare Leeszaal en Boekerij 
a bira Biblioteca Publico Aruba y 
despues na 1986 a bira Biblioteca 
Nacional di Aruba. Awor aki cu 
Johnny a cumpli su 40 aña di ser- 
vicio el a dicidi dedica mas tempo 
na su mes y su famia. Gerente di 
biblioteca ta desea Johnny tur cos 
bon y ta gradici Johnny pa 40 aña 
di servicio na nos comunidad. 

B&P/ Interface Aruba a presenta Curso 

Ley di Labor den Practica na Aruba 



RECIENTEMENTE B&P/ Interface Aruba Train- 
ing & Consultancy a haci entrega di certificado na 15 
cursista cu a participa n’e curso: “Ley di Labor den 
Practica na Aruba”. 

E curso aki a wordo desaroya specialmente pa duna 
mas splicacion riba e tereno di Ley di Labor y con es- 
aki ta funciona den practica. E curso tabatin un dura- 
cion di 18 ora, reparti den 6 siman. 

Un bon conocimiento di Ley di Labor ta di suma impor- 
tancia ora cu bo ta doño di un empresa of tin un fun- 
cion den Departamento di Human Resources of como 
Manager di un compania. Tanto p’e compania y tambe 
p’e empleado, nan no sali perhudica ta importante pa 
tin un bon conocimiento di e Ley di Labor. 

Ta importante pa sa kico bo mester tene cuenta cu ne 
na momento di entre otro retiro di empleado. 

E docente encarga cu e curso aki ta un di nos exper- 
tonan local riba e tereno aki, sr. Enrique (Tito) de Cuba. 


E participantenan di e curso di Ley di Labor cu a ricibi 
certificado ta: Aisline Krosendijk-Sprok, Yvanise Lake, 
Liesbeth Kock, Jeanine Lampe, Zuzette Croes, Eliza- 
beth Krozendijk, Joyceline Winterdaal, Niurca Kock, 
Iraina Werleman, Krista Farro, Angelica Christiaans, 
Annettis Hoek, Randolph Ponson, Ramsey Rasmijn, 
Diego van Kempen y Jhomisal Rivas. 

E foto ta ilustra docente Tito de Cuba, cu e partici- 
pantenan. Un palabra di felicitacion ta bay na tur e 
cursista nan cu a termina e curso aki cu exito. 


Publicacion # Mi compromiso cu Aruba # 



DIA 12 di augustus 2019 mainta, sra. Esther Broek- 
sema, director di Aruba Excellence Foundation y su 
colega sr. Giovanny de Windt tabata na biblioteca pa 
presenta e publicacion di e Programa di Excelencia 
Aruba (ATA 2019) titula ‘Mi compromiso cu Aruba’. 
Esaki a keda entrega na sra. Astrid Britten, directora 


di Biblioteca Nacional Aruba. 

E programa di Excelencia Aruba ta specificamente 
diseña pa tur hende cu ta traha den e sector di tur- 
ismo, pa provee informacion corecto y consistente en- 
cuanto e producto Aruba como destinacion turistico. 
E programa ta enfoca riba e mihor servicio posibel cu 
‘Zjeito’. E publicacion ta ofrece diferente modulo cu in- 
formacion di Aruba pa por comparti cu turista manera 
e cultura, manera di biba, informacion historico, flora 
y fauna, historia di turismo. Tambe ta toca temanan 
manera norma y etica di trabou y un servicio excelente. 

Sra. Esther Broeksema a bishita directora di Bibliote- 
ca Nacional Aruba, sra. Astrid Britten pa un entrega 
oficial di e publicacion aki, asina percurando pa e ta 
accesibel na biblioteca y pa e keda warda den coleccion 
nacional. 

Un premio fun y suculento! 

Bon Tosti ta felicita Rodolfo Rodriguez cu su 10.000 Fun Miles 



DIAHUEBS ultimo, Fun Miles y Bon Tosti a saca 
ganador di e rifa digital pa 10.000 Fun Miles. Den luna 
di juni ultimo, e partnernan a inicia un colaboracion 
nobo y hopi ‘fun’. 

Pa celebra esaki, clientenan por a participa y gana 
10.000 Miles. E ganador a resulta Rodolfo Rodriguez. 
Fun Miles a felicit’e cu su premio; e montante aki lo 


dun’e aproximadamente 10 suculento sandwich na 
Bon Tosti. Masha Pabien! 

TOCANTE BON TOSTI 

Bon Tosti, situa na Paardenbaaistraat - un sitio popu- 
lar pa desayuno y lunch den curazon di Oranjestad - ta 
ofrece e clasico ‘tosti’ Hulandes, pero tambe tin sand- 
wich cu BBQ chicken, keshi cabrito of salmou y mucho 
mas. Tin un surtido grandi di shake y smoothie. 

Bon Tosti ta habri tur dia te cu 3’or di merdia y riba 
diadomingo te cu l’or. Pa mas informacion por bishita 
e pagina di Facebook di Bon Tosti. 

FUN MILES TA CLA PA CELEBRA SU 15 AÑA 

E aña aki Fun Miles ta celebra su 15 aniversario na 
Aruba. Lo ‘treat’ e isla tur tipo di evento, champaña y 
promocion. Si bo no kier perde e ‘fun’ sigui nos riba so- 
cial media, bishita funmiies.net of download e App di Fun 
Miles gratis. 


Diasabra awor RCA ta topa Scherpenheuvel 

di Corsou den ABC Cup 2019 


SOLDATNAN Tricolor actual Campeon di Aruba lo 
debuta den e torneo di mas grandi den Caribe Hulan- 
des. Un torneo cu antes tabata yama Copa Antiyano, 
a ser rebiba na aña 2018, den e formato nobo. 

E Campeon y 2do lugar di cada isla lo topa otro den e 
sistema di “Un pa Tera Un pa Lama”. 

Di e tres encuentronan lo pasa tres ganador y e mihor 
#4 pa forma e dos encuentronan di semi-final diasa- 
bra 24 augustus. Tricolores di Aruba, RCA ta topa cu 
Scherpenheuvel di Corsou, ekipo cu a perde final dia- 
domingo ultimo vs Vesta na hermana isla. 

E wega aki lo tuma lugar na Aruba diasabra awor 17 di 
augustus pa 8or di anochi den Centro Deportivo Guill- 
ermo Prospero Trinidad. Pa tur hende por tin mate- 
rial pa apoya, diabierna awor lo tin un Happy Hour 



na RCA Arena unda lo tin obtenibel e T-Shirt Cora di 
Campeon, Jerseys, Caps y mucho mas. 

Ban jena stadion n’e colornan Rood Wit Blauw pa 
apoya nos team Campeon contra di Corsou. E anima- 
cion ta cu “Tamboras de Roque” y Live DJ. 




















Diamars 13 Augustus 2019 


AWEMainta 


19 


Campeonato Balashi a continua cu sorpresa 

DIABIERNA den e fin di siman cu a pasa campe- 
onato Balashi a mira otro sorpresa. Den e confronta- 
cion Sport Boys DT - Old Parr DT ningun hende por 
a kere cu den pito Sport Boys DT lo laga Old Parr DT 
den tereno cu e score di 13 pa 12. 

Si wak e wega completo Old Parr DT te cu e pen-ulti- 
mo tanda tabata e equipo dominante, pero den tanda 
5 cos a bolter y Sport Boys DT tuma e bentaha pa laga 
nos amigonan di Old Parr DT un poco decepciona. 

Den wega number 2, caminda Ottley’s Strikers DT a 
enfrenta Noord Stars “Pizza Hut” DT, ningun persona 
a kere cu e wega lo ta preta. Ottley’s Strikers DT ta- 
bata representa cu apenas 13 hungador, e minimo pa 
por hunga un wega y Noord Stars “Pizza Hut” DT ta- 
bata bon representa cu nan trabuco nan manera Pat 
Hughes y e unico instructor certifica den domino na 
Aruba, Andy Farro. 

Pero Domino ta wordo hunga riba mesa y eynan expe- 
riencia ta conta. Wel e wega tabata bay bin pa ambos 
equipo. Nos por bisa cu Noord Stars “Pizza Hut” DT 
a pasa den wowo di hangua y den final tog a logra e 
victoria cu e score di 13 - 12. P’esnan cu tin mas cono- 
cemento di domino e resultado no tabata un sorpresa, 
pasobra historicamente Noord Stars “Pizza Hut” DT 
tin hopi problema cu e domino di e muchanan di San 
Nicolas, cu tur ora ta cla pa bay guera. 

Diadomingo e equipo sorpresa Gold Stone Dewars DT 
a enfrenta Eagles DT. Gold Stone Dewars DT a bin 


prepara pa gana cu un score grandi, pasobra Eagles 
DT ta tambaleando, sigur despues di e derota grandi 
siman pasa. 

Pero nada menos ta berdad. Eagles DT a bin cu un 
meta y esey ta pa restaura nan credibilidad den dom- 
ino y aki sigur nan a logra. 

Eagles DT a gana facil y por bisa relativamente grandi 
di Gold Stone Dewars DT cu e score di 15 - 10. Ta 
despues di basta tempo Eagles DT por bisa cu nan a 
bay Noord bek cu un sensacion di un victoria. Gold 
Stone Dewars DT mester bay re-group y concentra p’e 
wega di fin di siman benidero. 

Den e otro wega Trappers DT no por a stroba X-treme 
DT pa subi te na lugar number 2 riba e tabla di posi- 
cion. X-treme DT relativamente facil a pasa riba Trap- 
pers DT. X-treme DT tabata bon representa y nan “Hit 
man” Zinho Saladin a mustra publico henter ta con 
domino mester wordo hunga. 

E siman aki, diabierna lo tin e siguiente wega nan na 
Ottley’s Place: 

X-treme DT vs Gold Stone Dewars DT; Eagles DT vs 
Sport Boys DT. 

Y diadomingo na RiverPlate: Old Parr DT vs Ottley’s 
Strikers DT; Noord Stars “Pizza Hut” DT vs Trappers 
DT. 

Sigur e confrontacion X-treme DT - Gold Stone Dewars 
DT ta un wega “cayente” n’e momento aki den Campe- 
onato Balashi. Un invitacion ta bay pa tur fanaticada 
pa ta presente. 

Seleccion a sali diadomingo ultimo 

Participacion di Aruba na "5th Caribbean 
Karate Championship" na Santo Domingo 


DESPUES di un preparacion 
bastante intensivo, cual tabata 
den man di e ekipo di coach, esta 
‘sensei’ Alberto Gonzalez Lujan, 
‘sensei’ Luis Escalona y señor Al- 
drick Maduro (A1 Training Perfor- 
mance), e seleccion di Aruba Ka- 
rate Bond ta cla pa bay representa 
Aruba n’e “5th Caribbean Karate 
Championship” na Santo Domin- 
go, Republica Dominicana. 

Diadomingo 11 di augustus ultimo 
e team consistiendo di Janilaine 
Bello, Trinity Meza Orellana y 
Alejandro Gonzalez Lujan a biaha 
pa bay participa n’e campeonato 
Caribense aki. Acompaña pa nan 
coach, ‘sensei’ Alberto Gonzalez 
Lujan y miembro di directiva di 
Aruba Karate Bond, señora Jani- 
na Werleman, tur confianza ta den 
nan pa duna un bon prestacion na 
Santo Domingo. 

E “5th Caribbean Karate Champi- 
onship” ta dura di 12 di augustus 
te cu 18 di augustus na Club De- 
portivo y Cultural Mauricio Báez y 
lo conta cu participacion di 24 pais. 
P’e team di seleccion e ta un opor- 
tunidad grandi pa nan midi nan 
mes. Tambe nan lo sigui haya mas 
experiencia. 

Cu apoyo di Stichting Sportsubsi- 
die Aruba, Fundacion Lotto pa De- 
porte y Comite Olimpico Aruba e 
karatekanan ta realizando e biahe 
aki pa cual nan ta hopi agradecido. 

Paula Nupieri Domacassé 

Paper Cutting un sistema diferente di proyecta arte 

Cu un Solo Expo den Galeria ArtisA San Nicolas 




NACI na Argentina, Paula Nup- 
ieri Domacassé a conoce su casa, 
Henry Domacassé y despues di un 
largo noviazgo a larga distancia ta 
dicidi pa casa y ta establece prim- 
eramente na Corsou. 9 Añaa pasa 
e pareha aki, a tuma Aruba como e 
pais di residencia y a enamora to- 
talmente di e calor di su hendenan, 
e clima y su hospitalidad. 

Aruba a bira e lugar, na unda su yiu 
Nicole a conoce e luz di dia. Paula 
ta un fiel participante di Aruba Art 
Fair y semper el a participa cu su 
arte unico di ‘Paper Cutting”. 

E arte di corta papel ta loke nos 
por categorisa den e arte di diseño 
di papel. Un arte cu a evoluciona 
di un manera unico mundialmente 
p’asina adapta su mes na diferente 
estilo di cada cultura. 

E artista Paula Nupieri Domacas- 
sé, for di edad di 6 aña, a asisti na 
Insituto Municipal por el Arte en 
Avellaneda, na unda el a forma su 
mes den musica, arte plastico, ex- 


presion, fotografia, mientras cu e 
tabata sigui diferente curso priva 
di dibujo. 

Su curazon semper tabata yega na 
actuacion y a uni su mes n’e forma- 
cion di comedia musical di e Insti- 
tuto Rio Plateado di Hugo Midon y 
despues a sigui mas den e ramo di 
actuacion pa TV na Scol di Eliseo 
Subiela. 

Paula, artista nato, multifacetico, 
a sigui desenvolve su mes den e 
arte di dibuho y ta durante di un 
conferencia di TEDEX el a bin dis- 
cubri atrabez di e popular artista 
Beatrice Coron, e arte di “Paper 
Cutting” y a dedica su mes den su 
totalidad n’e arte magnifico aki. 

Creando obranan fantastico den 
preto y blanco, e artista a haya e 
forma unico di desenvolve su mes 
cu libertad y creatividad. Awendia 
e artista a evoluciona y ta usando 


mas y mas e colornan yamativo y 
impactante pa cu e forma di expre- 
sion aki. 

ArtisA, e unico galeria di Arte na 
San Nicolas ta bisti su mes di gala 
a ricibi e Solo Exhibition di Paula 
Nupieri Domacassé, e diabierna 
awor 16 di augustus, iniciando pa 
7 or di anochi te cu 11 di anochi na 
unda e artista lo ta live. 

ArtisA, ta ubica dilanti di La Aru- 
ba, banda di Massive Radio, na 
Bv/d Veen Zeppenfeldstraat 14 y lo 
ta proximamente e cas di Paula Nu- 
pieri Domacassé su artenan pa un 
luna largo. ArtisA, su horarionan 
ta di 9 or te cu 6 or na unda Aruba 
en general por bin presencia e arte 
diferente y alabez yamativo di “Pa- 
per Cutting” y asina sa mas tambe 
di e proximo plannan di Aruba Art 
Fair 2019 cu lo tuma lugar novem- 
ber, 22, 23, 24, 2019. 

Colombia ta busca petroli 
serca di Aruba y Corsou 

CARTAGENA. Autoridad mari- 
timo Colombiano y e agencia na- 
cional di gas y petroli diabierna 
ultimo a cuminsa ehecutá un con- 
venio di coperacion pa bora na 45 
lugá den fondo di laman Caribe 
entre La Guajira y Aruba y Corsou 
pa checkk si tin gas y petroli bou di 
fondo di laman. 

Nan lo saca 30 muestra for di fondo 
di laman y lo midi calor y move- 
mento geocimico na 15 lugá pa de- 
tectá si tin gas cu petroli den fondo 
di e parti Colombiano di laman Ca- 
ribe. 

Colombia tin nan mes ekiponan pa 
haci e exploracion aki. 

Nan lo bora na 30 miya for di costa 
di La Guajira cu ta serca di Aruba. 
E ekipo cu nan tin por baha te 4000 


meter bou di superfisie di fondo di 
laman pa saca muestra. 

E promé presupuesto pe proyecto ta 
3,5 miyon dóler y e ekipo ta insta- 
lá riba e barco hidrografico «ARC 


Roncador». 

Aki dos siman e barco hidrografico 
lo bay laman pa dos luna. 

Lo analisá e resultadonan na Uni- 
versidad di Houston. 

Pa benta di droga na festival Hungaro 

Deportista Hulandes por haya castigo di bida largo 



HUNGRIA. Den fin di siman cu a pasa autoridad- 
nan na Hungria a arestá dos Hulandes y a keha nan 
pa benta di droga na gran escala durante e famoso 
festival Hungaro Sziget na Budapest. 

Un dje dos Hulandesnan ta Roelf B., di 21 aña kende 
ta forma parti dje ekipo di coredor di estafette di Hu- 
landa. Na 2017 e detenido a forma parti dje tim di 
estafette cu entre otro Churandy Martina durante un 
competencia na Francia. 

Luna pasá ela core den mesun categoria na Suecia y 
den su ultimo careda ela resulta number 7. 


Autoridadnan a arestá e atleta siman pasá cu un kilo 
di pilchi XTC, 451 bóter cu droga y un cantidad di 
marihuana. 

E deportista y traficante 
a instalá un tént banda 
di capital caminda taba- 
tin e festival y nan ta- 
bata bende droga abier- 
tamente. Si proba cu nan 
tabata bende droga nan 
por haya castigo di bida 
largo pasobra Hungria 
no ta chansa banda di uso 
di droga den e pais. Abo- 
gado dje dos hobennan a 
pidi pa laga nan den lib- 
ertad pagando un fiansa 
pero hues a rechasá esey. 

Resientemente otro prominente atleta Hulandes tam- 
be a cay pa traficacion di droga na Alemania ora Dua- 
na a listra su auto y a haya cantidad di kilo di droga 
den bal di su auto. 



Cómplise di asesinato na Sint 
Maarten kier a mata curpa 


PHILIPSBURG- Un dje personanan sospechá den 
e caso cu NOBO a relatá diasabra ultimo di asesinato 
di un turista Canades na Sint Maarten, a purba mata 
curpa. Ela purba horca su mes pero no a logra pasobra 
e carseleronan a ripara ki ta pasando y a notifica e 
comandante di warda den e celnan di detencion den 
warda di polis na Philipsburg a ripará ki ta pasando 
y a interveni mesora. E declaracion di polis ta bisa cu 
mas o menos 12’or di mérdia e carseleronan a constatá 
cu e homber kier a horca su mes. 

Despues di a evitá e suicidio, nan a yama paramedi- 
conan kendenan a constatá cu e sospechoso no a sufri 


lecion personal y tabata bon di salud. Fiscal Mayó Mir- 
jam Mol a tuma nota dje caso y a informá e hefe di pri- 
zon na Pointe Blanche pa orden’é pa tuma tur medida 
pa protehá e detenido den futuro. Polis no a identifica 
e sospechoso kende a participa den e atraco cu a tuma 
lugá dia 5 di juni ultimo riba un turista canadiense y 
su yu muhé y caminda nan a tira e turista mata. E yiu 
muhé dje turista Sylvain Valade no a sufri lecion pero 
a keda enormemente traumatisá pe incidente. 
Diabierna ultimo autoridadnan a informá cu e trio cu 
a cometé e atraco y asesinato ta detené y ta coperando 
cu e investigacion. 

Ta deliberadamente kier mata e pais aki? 

Otre advertencia serie pa nes divisa 


WILLEMSTAD. E éx presidente di Banco Central 
di Corsou y Sint Maarten, drs. Emsley Tromp ayera 
mainta a bolbe manifestá su profundo preocupacion 
pe forma con e reserva di divisa cu nos pais tin ta dirti 
“manera Ys (sic!!) den solo cayente” na momentonan 
cu practicamente tur fuente tradicional cu ta produci 
divisa pa nos pais ta secando. 

Refineria como fuente di divisa ta practicamente paral- 
isá y no por exportá y produci divisa. 

Otro fuente di divisa cu tabata transporte aereo cu 
companianan local tambe mas bien a costa un hap 
grandi den e reserva di divisa ora gabinete Rhugge- 
naath a dicidi di regalá e compania privá aki 33 miyon 
florin si no ta mas. 

Nos compania di tow KTK a pasa y ta pasando den 
temponan masha difisil despues cu e compania tabata 
produci divisa cu e trabounan principalmente na Pan- 
ama y bou di un dje tantisimo gabinetenan cu nos a 
conosé ultimo 9 aña, a dicidi di cera e compania. 
Esakinan ta solamente algon factor cu a contribui ne 
hecho cu den dos aña e defisit riba nos reservanan di 
divisa a crese bira mey biyon! 

Y pa pone e cherrry riba e bolo ayera mainta por a scu- 
cha e éx presidente di Banco Central di Corsou y Sint 
Maarten, dr. Emsley Tromp, manifestando su profun- 
do preocupacion na Radio Direct indicando cu na lugá 
di nos salbacion, Strategia di Cresemento lo bira nos 
pérdicion! 

Pasobra pa algo crese, mester nase y masha tempo ni 
yerba secu no a crese den sector economico na Corsou 
y pa economia rebibá, mester di un Plan Total! 

HISTORIA TA RIPITI 

Motibo pa e advertencia cu dr. Tromp a duna pa di tan- 
tisimo biaha ayera mainta ta e salida y huida descon- 
trolá di divisa y riba cual directiva di Banco Central a 
purba reuni siman pasá cu banconan comercial local 
pa discuti introducion di Sertificadonan di Deposito pa 
retené divisa na Corsou. 

Banco Central tin e tarea como consehero di gobierno 
pa guia e materia aki den bon direcion. 

P’esey tin un hunta di supervicion cu ta suponé di sa 
kico ta nifica pa manehá un Banco Central pero bou di 
direcion di e actual presidente di hnta di supervicion 
- cu ‘by now’ a ocupá practicamente tur funcion cu ta 
paga salario den gobierno, - e ta hibando Banco Cen- 
tral den su schietpad. 

Historia ta ripiti aki nan pasobra t’asina a pasa cu In- 
sel Air, UTS y pió ainda, henter un pais tempo cu ela 
hunga papel di promé minister y a caba cu nos pais y 


pone tur hende core bay Hulanda. E loke a pasa cada 
bes cu Etienne Ys tin e batuta no ta masha diferente 
di loke e ta haciendo den Banco Central. 

Tristo ta cu parlamento y mandadarionan ta permitié 
sigui cu e maneho desastroso aki apesar cu e no tin 
nocion kico ta ‘central banking’. 

BAYENDO AL GRANO 

A1 grano: for di 2017 tempo cu Etienne Ys a bira presi- 
dente di Banco Central, nos pais a bin conoce defisit 
riba su balans di pago di 18 miyon y esaki a desaroya 
crese yega te mey biyon na juli 2019. E pregunta ta 
kico Banco Central su directiva ta haciendo pa contra- 
aresta e desaroyo negativo aki. 

E situacion aki segun e ultimo raportnan di IMF ta 
pone cu entre otro e reservanan di divisa tambe ta de- 
saroyando negativamente (contrali na Aruba caminda 
sl tin desaroyo positivo) y pe proximo añanan lo por 
yega un nivel di bou di 3 luna di pago di importacion 
si nada no sosode. 

NO TIN MOTIBO PA PANICO 

Ta logico cu lo ninga cu nada lo bay sosode pasobra e 
genionan na cabes dje instituto aki y cu ta bou di in- 
vestigacion di OM pa filtracion di informacion dia 15 
di februari ultimo, a saca comunicado informa cu no 
tin motibo di panico pasobra tin sufisiente divisa pa 
mas cu 3 luna di importacion! Nos por a scucha banda 
di IMF cu a duna un señal ‘loud and clear’ ora cu e 
eminencia - cu PAR y MAN a practicamente desterá - 
riba tereno monetario dr. Emsley Tromp a duna duna 
un advertencia atrobe dje situacion aki! 

KEN TA GUIA E PAIS AKI? 

Bou dje circunstancianan aki e gran pregunta ta: 
unda esnan nombrá pa nan mes pa guia e pais aki ta 
pa evitá e pais aki di un debakel? Unda e hunta di su- 
pervicion di Banco Central ta of nan tey solamente pa 
nombra Hulandes-Europeo eyden y yag riba e yiunan 
ditera? 

Tanto bal 100 Groeistrategie si e instituto cu tin cu 
salbaguardia nos florin su cabes no por ni hole cua te 
consecuencianan pe pais. 

Pasobra si sigui asina aki ta mas medida lo mester 
bay tuma pa frena consumo y posibel huida di e di- 
visanan nesesario pa por paga pa por lo muy menos 3 
luna di importacion. 

Lastimamente nos tin cu yega ne conclucion cu riba 
tereno monetario y finansiero nos tin hopi experto sabl 
pero cabes completamente bashi! 

Morto den trafico 


WILLEMSTAD - 11 di augustus 2019, alrededor di 
19.40’or, Central di Polis a ricibi informacion di un ac- 
cidente di tráfico cu a tuma lugá na Grote Berg. 

Na yegada di e unidad, nan a bin topa un dama drumi 
abou cu lecionnan grave y no tabata duna señal di bida. 
For di investigacion preliminar cu polis a realisá na e 
sitio, a sali na cla, cu e dama a bay crusa caya, net na 
momento cu un vehiculo tabata asercando, biniendo 
for di direccion di Westpunt y bayendo den direccion 
di Zegu. Alrededor di 21.30’or dokter di polis a con- 
stata morto di e dama; 

• Claudine Maurice, naci dia 28 di séptémber 1964, na 
Haiti, cu a bin fayece a consecuencia di e lecionnan cu 
el a ricibi. 


A confiska e vehiculo involvl pa mas investigacion. 
Personal di tráfico ta continuá cu e investigacion. 



Colombiano ta sali 
pero Venezolanonan ta 


liber, 
keda cera 


WILLEMSTAD. Dia 23 di april ultimo autoridad- 
nan a gara den awa teritorial di Corsou un barco cu 
vários persona indocumentá for di Venezuela na bor- 
do, mas 107.710 gram di marihuana. Esnan en prin- 
cipio considerá responsabel pa e actonan castigabel 
ariba mencioná ta: 

• Bernardo Navarros Seguro, un Colombiano di 30 
aña di edad, 

• Jose Roberto Caripas Laguna di Venezolano 35 aña 
diedad 

• Willian Alberto Gonzalez Gonzalez Venezolano di 
35 aña di edad. 

Entre esnan indocumentá cu tabata na bordo tabatin 
un variedad di fam pero a resultá cu Willian Alberto 
Gonzalez Gonzalez ta esun considerá como e capitan 
di e barco, kende a bisa mesora cu e no ta responsabel 
pa e droga. 

Di e Colombiano Bernardo Navarros Seguro un di e 
pasaheronan di fam Vargas a declará cu t’esey e ta 


doño di e droga, pasobra djis promé cu autoridadnan a 
gara e barco e mes a broadcast e informe aki. 

E Colombiano den sala di corte a ninga redondamente 
cu e sa algo di e droga. E ‘capitan’ Willian Alberto 
Gonzalez Gonzalez tambe a coregi su mes den sala di 
corte, bisando cu e nos sa nada y cu ta Bernardo Na- 
varros Seguro ta doño di e droga. 

Hues señora mr. van Gink a puntra con bini cu Ber- 
nardo Navarros Seguro tabata na bordo di e barco. E 
acusado Bernardo Navarros Seguro aparentemente 
conosé Corsou debidamente y hasta tin famia bibá aki 
y e sa bishitá Vela de Coro cu frecuencia. 

Bernardo Navarros Seguro mas despues den su inter- 
cambio cu hues a reconosé cu e tin famia cu ta forma 
parti di un gang criminal na Colombia, pero el a bisa 
cu insistencia cu esey no ta e caso cuné. E1 a bisa hues 
cu e no ta den nada malo, den nada castigabel, mane- 
ra otro famianan di dje! 

Nan a haya castigo pica 

Venezolano Caripas Laguna a tuma 
responsabilidad pa droga bordo di boto 


WILLEMSTAD. Finalmente e Venezolano Jose 
Roberto Caripas Laguna en principio a tuma e respon- 
sabilidad pa e droga completamente riba dje. 

E acusado aki a bisa cu e a trese e droga na bordo, cum- 
pliendo cu un fabor cu el a haci un otro persona, aunke 
e no a mencioná nómber di e doño berdadero di e droga. 
Jose Roberto Caripas Laguna a bisa sinembargo cu e 
no ta doño di e droga. 

Fiscal señora mr Eva Bos a demandá e siguiente cas- 
tigonan di prizon; pa Bernardo Navarros Seguro 36 
luna, kitando e periodo cu esaki a pasa den aresto pre- 
ventivo. Pa e Venezolanonan Willian Alberto Gonzalez 
Gonzalez (capitan) y Jose Roberto Caripas Laguna 
(esun cu a bisa cu te a trese e droga na bordo) fiscal 

a demandá un castigo di prizon di 48 luna, kitando e 

/ 

periodo cu e duo aki a pasa den aresto preventivo. Am- 
bos Venezolano ta acusá di ta responsabel pa e droga, 
mas e hecho di transporte ilegal di Venezolanonan pa 



Corsou. Hues a scucha e defensa hibá pa abogado mr. 
Prevo y finalmente, aunke e caso di Bernardo Navar- 
ros Seguro ta bastante dudoso y insigur, a lag’é liber, 
siendo e Venezolanonan si ta keda encarselá. Final di 
cuenta ta cu Bernardo Navarros Seguro ta sali ‘free’ y 
recobrá su libertad di forma inmediato, siendo e Vene- 
zolanonan ta keda den prizon aya na Coraal Specht. 


Koeiman ta baha como lider politico 
di MAN pero ta keda minister 


WILLEMSTAD. Directiva di MAN a trata carta di 
Hensley Koeiman den cua ela pone su posicion como 
Lider Politico di Partido MAN na disposicion di Par- 
tido dia 23 di april ultimo. 

Dia 8 di augustus nan a trata e carta y a dicidi pa 
aseptá e hecho cu Hensley Koeiman a pone e funcion 
di Lider Politico na disposicion di partido MAN. Awor 
e partido ta preparando pa scohe un lider politico nobo. 
Lo bay tin homenahe na Hensley Koeiman pa gradicié 
publicamente pa su trabounan pa partido MAN. 

Presidente di partido MAN, Yves Schoop lo fungi como 


bosero pa partido MAN mientras cu ta prepara pa sco- 
he un lider. 

E comunicado di e presidente di partido a duna ma- 
sha elogio na Hensley Koeiman kende por sierto ta- 
bata sentro di masha controvercia ultimo lunanan pa 
e forma defisiente cu SOAW ta funcionando. 

Semper e la keda un persona trankil, humilde cu cu- 
rason noble y sinsero. 

Hensley Koeiman lo no bandoná politica pero lo con- 
sentrá su esfuersonan riba e funcion di minister di 
SOAW. 

Laga tur locualcu ta sperami ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita 
Y laga esaki nan termina den tur buniteza 
Cado Wever 

Cu inmenso tristesa den nos curason, pero conforme 
cu boluntad di Dios y agradecido pa loke e la haci y 
nifica pa nos.Nos ta anucia fayecimento di nos defunto 
stima: 



RAMIRO RIDDERSTAAT 

Carinosamenteyama: CHICO 
* 5-10-1947 -t 10-08-2019 


Acto di entiero lo wordo anuncia despues 




Anffora 




Çcatenat & ^nemaiofuf 

Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, 
consuelo y forsa durante e tempo dificil cu e 
fayecimento y entiero di nos defunto stima: 



Leo Brete 

Mihor conoci como:"Le" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki special ta bay na famia de Cuba, Leest, Dirksz, 
Maduro, Simon,The Voice of Jesus, VennyTrinidad, 
Pastoor Jan, Pitbull Teeners Adult Singers, Rode Kruis y 
tambe na Aurora Funeral Home pa cu su bon servicio y 
atencion. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
Santa Filomena na Paradera, diadomingo 11, dialuna 12 
y diaranson 13 di augustus pa 7'or di anochi 

Boso presencia ta altamente aprecia. 


Aujora 

zfofMwt & 0uwuzt4nq 

Cabey blanco taun coronadi gloria; 
den e caminda di husticia e tawordohaña. 
Prov. 16:31 

A bai sosegasercaSeñor: 



Jesus Salvador Rincones 

Mihorconoci como:"Chu" 

* 1 januari1931-110 augustus2019 

Nanomber di su: 

Yuinan: 

Yvonne Rincones y famia 
Astrid Rincones y famia 

Albert (Chu) y Viveca Rincones-Solognier y famia 
Noris Rincones y famia 

Nieto y nietanan: 

Elsely Rincones y famia 

Joad y Viktorija López naSpaña 

Liza y Marc Busquets-LópeznaSpaña 

Albert Rincones y famia 

Elsa y Franklin Richardson-Rincones y famia 

Jordano Rincones y famia 

Michael Lioe-A-Tjam y famia 

Brian Matos y Julissa Arends y famia 

Jason Matos y Joseline Howell y famia 

Bisanieto y bisanietanan: 

Joelly Maduro y Nathan Maduro 

Maxim López, Alina Lópezy Violeta López 

Karina Busquets y Gerard Busquets 

Tialda Richardson, Lia-Sophie Richardson y Zia-Marie 

Richardson 

Cathrine Matos y Draxler Matos 

Nova Matos, Luna Matos, Isla Matos y Siva Matos 

Rumannan: 

t Evaristo Rincones y famiana Venezuela 
t Gloria de Mey-Rincones y famia 
Ricci de Armas-Rincones y famiana Colombia 
Olga Rincones y famia 

Subrinamasserca:MillyFranken-de Mey y famia 
Bisiñamasjega: Rigo Franken y famia 
Bon amigo: David Tromp y famia 


Famianan:Rincones, Solognier, López, Busquets, 
Richardson, Lioe-A-Tjam, Matos, Arends, Howell, 
Maduro, de-Mey, de Armas, Inocencia, Croes, Franken, 
Tromp, suegro y suegranan, subrino y subrinanan, 
primo y primanan, comer y compernan y ihanan: 

Su famiananstimana Venezuela: Rincones, Cabrera y 
Mendez. 

Ta invita tur famia, amigo, bisiña y conocirnanpaasistina 
e acto di entiero y oportunidad pa condolencia cual lo 
tuma lugar diahuebsl 5 di augustus 2019 di 2br pa 4br 
di atardinaAurora Funeral Home. Despues di sirbishinos 
ta compaña e restonan mortal pa Santana centraalna 
Sabana Basora. Nos ta aprecia boso presencia y nos ta 
lamenta cudespues di entiero nos no por ricibibishi- 
tanacas. 

Nos kier a pidi nos disculpa si nos por a lubida un of 
otro famia den nos tristesa. 



Aiffora 

0 pu*ten<nt & 0te#H4tonty 

Mi Dios, Mi Señor, Mi Salvador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 
Cu imenso tristeza na nos curason pero conforme cu 
boluntad di Dios, nos kier anuncia fayecimento di nos 
difunto stima: 


Alida 

Jansen 

Cariñosamente yama como Aly' 
*01 -07-1962 107-08-2019 


Na nomber di su mayornan: Damian Jansen y Emma 

Jansen-Geerman 

Rumannan: Lidia y Giovanni Romero 

Rudolfo Jansen 
Haime Jansen 

Sobrinanan: Gianice Romero y yui 

Giovanna Romero y Clayon Maduro 
Munzanin Jansen y yui 
Munhayla y Ronwayne Kock y yuinan 
Sobrinonan: Gianno Romero y yuinan 

Gioberti Romero y Carolina Cruz 
Munrudrick Jansen y Lara Parra y yui 
Munrudwin Jansen 
Joshwa Jansen 
Sean Marck Jansen 
Andrea Tromp 
Yoyo Vrolijk 
Tharsicio Faro 

Santiago Geerman y yuinan 
Felepina Jansen-Geerman y Omo 
Pedro Jansen y yuinan 

Fransisco Geerman y Esposa Carmen Dirksz y yuinan 
AnnaCatharina Orman-Geerman y Esposo Roberto 
Orman y yuinan, Benoit Geerman, 

Olga Faro-Geerman y Esposo,Tharsicio Faroy yuinan 
Patricio Geerman y Esposa Mathilda Geerman Ruizy yuinan, 
Filomena Thiel-Geerman y Esposo Simeon Thiel y yuinan 
Teresita Geerman Jansen y Omo, Pablo Geerman y yuinan 
Ihanan, Comer y Compernan, Primo y Primanan 
Bon amiganan di cas: Rita Tejada, Maritza Brion, 

VilmaThiel, LourdesThiel, Jessica Peterson, Lidia 
Quandt, SinaidaTelleria, Mariela Maduro, Mildred 
Mercelina-Thode 

Y tur su bon amiga y amigonan. Staff y Personal di Paleis 
Hindu. Tur grupo di oracion cu nos difunto stima tawata 
asisti. 

Demas Famia: Jansen, Geerman, Romero, Maduro, 

Werleman, Cruz, Parra,Tejada, Kock, Luidens, Oduber, 
Hernandez, Solognier, Orman, Faro,Thiel, Kelly, Ruiz, 
Dirksz, Bergrok, Angela, Gomez, Boezem,Tromp, Croes, 
Leonardo, Riconez, Harms, Franken, Benites, V/D Linden, 
Lampe,V/D Biezen, Donata 

Acto di entiero lo tuma lugar Diabierna 16 di Augustus 
2019 na Misa Santa Filomena Paradera y despues 
saliendo pa Santana Catolico Pastoor Kraanwinkel na 
Paradera. Nos difunto stima lo reposa for di 2or di atardi 
den misa. Adres pa Condolecia: Aurora Funeral Home 
Diahueps 15 di Augustus 2019 di 7or pa 9or di anochi. 

Ta e deseo di famia pa asisti preferibel bisti na paña 
alegre 

Nos ta lamenta cu despues di entiero nos no ta ricibi 
bishita di condolencia na cas. 

Famia lo aprecia un donacion na Mary Joan Foundation 
Lo tin un box disponibel. 

Nos ta pidi nos disculpa si den nos tristeza nos por a 
lubida algun famia of conocir. 


Madrina: 

Padrino: 

Tanta y Omonan: 

Diahuebs awor 

Iglesia Católico ta 
celebra Halsamento di 
Mama Maria na Shelo 


DIAHUEBS 15 di augustus 2019 Iglesia Catolico ta celebra fiesta di 
“Halsamento di Mama Maria na Shelo” y Reverendo Pastoor Juan 
Marcos, Pastoor suplente di Parokia Birgen di Fatima Dakota ta in- 
vita tur parokiano y pueblo di Aruba en general pa asisti na Santo 
Sacrificio di Misa Solem pa 7’or anochi cu canto di Vespers. Tene bon 
cuenta cu misa di 8’or mainta ta sigi normal. 




AxVSwa 






Diasabra 17 di augustus ta cuminsa nobena na honor di Birgen di 
Czestochowa (Chestochowa). Tur dia nobena ta cuminsa pa 6.15 at- 
ardi den misa cu excepcion di diadomingo 18 y 25 nobena ta pa 5.15 
atardi. 

Fiesta di Birgen di Czestochowa ta wordo celebra dialuna 26 di au- 


Tur locual ta tin rondbibotawata y talegria, tur locual cu 
bo a hasi, bo a hacie cu amor 
tur cu a conocebo a admirabo, boalegria, bosonrisai 
Amistad. Bo amortawatagrandi I bosonrisa I alegria 
unico... 

Cu un imenso dolor nanoscurasonperoconforme cu 
boluntad di Dios 

Nos ta anunciacristianamente efayecimiento di: 



Glenn Pauline Kemp 

*22-06-1950 -1 8-8-2019 
Na nomber di Su 

Mayornan: Gerardot y Aminta Kemp 

Casa Carmenza Kemp 

Ex esposa y mama di suyuinan: Mariana Krosendijk 

Yuinan: Glenn Kemp y NainomieCalmera 

Marylin Kemp y Rashid van den Berg 

Yuinan di criansa Annie y Mario Diaz 

Nietonan: Shonn Kemp y Sahony Duarte, 

Daviana Kemp, Ulises Nunez, 

Genesis Nunez, Axel Kemp, Jeamir De Cuba, 
Zion y Kiana Gomes, Silvienne van den Berg 
y Christian Salas. 

Bisanietanan: Siomy y Sianthy Kemp 

Rumannan: Aurora Kemp, tElsa y Adolfo 

Gonzalez, tJuan Kemp, Berdardo y Julia Kemp, 

Olivia Kemp y Mercedes y Cyril Adamus. 

Su bon amigo nan di bou Palo; Cheche, Goy, Chito, Jubi, 
Mai y Monchi. 

Su ex coleganan y amigonan di CuerpoPolicial. 

Sutanta- y omo nan, primo- y prima nan, subrino- y 
subrina nan, amigonan,conocirnan ybisinjanan. 

Demas Famiana Aruba, Corsow, Hulanda y Venezuela ; 
Kemp, Gomez,Tromp, Croes, Paula,Tavares, Hernandez, 
Vos, Palm, Krosendijk, Quandt, Hoek, Velazquez, Monte, 
Orman, Maduro,Monart, Carty,Eckmeyer,Snijders, 

Martis, Odor, 

Nos ta pididisculpasi den nos tristeza nos por a 
lubidacualkier familiar of conocir. 

Acto di condolencia lo tumalugardiamars 13 di 
augustus 2019 di 7or pa 9or di anochina Aurora Funeral 

Acto di intiero lo tumalugardiaranzon 14 di augustus 
2019 for dil 'or pa 3'or di atardina Aurora Funeral. 

Nos ta pididisculpa cu despues di intiero no por 
tumacondolencianacas. 


gustus cu Misa Solem pa 7’or anochi. 


Otro siman diahuebs 22 di augustus celebración di “Coronamento di 
Mama Maria como Reina di Shelo y Tera y lo tin 2 Santo Sacrificio di 
Misa pa 8’or mainta manera custumber y Misa Solem pa 7’or anochi 
cu canto di Vespers. Boso presencia ta altamente aprecia. 


Au^ra 

0 ?u*tenal 




Aufora 

Now however, these three remain: 

Faith, hope, love; but the greatest of these is love. 
2 Corinthians 13:13 


"El Señor es mi pastor, 
nada mefaltará. 

En lugares de verdes pastos me hace descansar; 
junto a aguas de reposo me conduce. 

El restaura mi alma; 
me guia por senderos de justicia 
por amor de su nombre" 

Salmo: 23 

Con mucha tristesa pero conforme a la voluntad de 
Dios, anunciamos que nos dejo para ir en brazos del 
Señor: 



Sra. Yenifer Medema Vallecilla Viveros 

Mejor conocida comoUenny" 

*05-12-1975-1-09-08-2019 
En nombre de su: 

Esposo: JanTiemen 

Hija(o): AlexayAron 

Mama: Carmelina 

Hermano(a)s: Alex y Darly 

Cuñados: Sra. M.H. Medema-v/d Hoek 

Dorthe,Trijntje, Gerhard Jan, Mirjam, Marnix, Marleny, 

Kennya, Kenner, Lara 

Sobrino y sobrinas, primos y primas, amigos y amigas y 
demas conocidos 

Invitamos a un acto de condolencia y despedida que 
tomara lugar en La funeraria Aurora el 
miercoles 14 de agosto 2019 de 7 a 9 de la noche. Y la 
cremacion sera despues. 



Antonius FranciscusJanga 

Better known as:"Tonton Janga" 

*28-11-1930-109-08-2019 

WIFE: tLeonora(Tonia) MercedesJanga-Saitch 

CHILDREN: Antonietta J. Veth-Janga - W. Veth 

José A. Janga - P. Kroon 
Oscar B. Janga - G. Janga- v. Casand 

GRANDCHILDREN: Zjevaun LeMar Janga - L. Beljaars 
Brazezja Bernice Louise Janga 
Rubia Serena Veth 
Regina Leonora CiataJanga 

GREAT GRAND CHILD:Miya Leonora Janga 

Brother and Sisters from Aruba, Bonaire, St. Maarten 
andThe Netherlands 

DemasFamia:Fam. Janga, Fam. Molina Briseño, Fam. 
Anthony, Fam. Emers, Fam.Trinidad, Fam.Vis, Fam. 
Coffie, Fam. Vd Loo, Fam. Saitch 

We apologize if we missed to mention any friends or 
family during our grief 


Deseamos que todas las personas vistan de color. 
Disculpen si por nuestra tristesta nos olvidamos 
mencionar algun familiar o conocidos 


The Funeral, condolences and cremation will take place 
from 14.00-16.00 at Royal funeral Home, Oranjestad 
Aruba 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” ij MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 



















